Poupée de cire, poupée de son (suom. vahanukke, sahanpurunukke) oli vuoden 1965 Eurovision laulukilpailun voittajakappale. Sen esitti ranskalainen laulaja France Gall, joka edusti Luxemburgia. Kappaleen sävelsi ja sanoitti kuuluisa ranskalainen lauluntekijä Serge Gainsbourg. Kappale sai 32 pistettä ja voitti toiseksi tulleen Ison-Britannian kappaleen kuudella pisteellä. Se oli ensimmäinen voittajakappale, joka ei ollut balladi.